Vryheidsfront Plus | Vryheidsdag sonder vryheid kan die ware betekenis van die begrip tuisbring
Tuis | Nuutste nuus | Vryheidsdag sonder vryheid kan die ware betekenis van die begrip tuisbring
"Die breë beleid van die regering soos swart ekonomiese bemagtiging (SEB), regstellende aksie (RA) en onteiening sonder vergoeding, ontneem baie mense in die land van hul ware vryheid.
"Dit is uiters teleurstellend en onaanvaarbaar dat die ANC-regering midde in ŉ internasionale krisis, wat geen onderskeid tussen kleur tref nie, steeds SEB deel van die ekonomiese reddingspoging en die toekenning van hulppakette maak."
"Wat die heersende omstandighede rondom die Covid-19-inperkingsregulasies aanbetref, doen die VF Plus ‘n beroep op die regering om die ekonomie teen ŉ vinniger pas te ontsluit sodat die publiek, met die inwerkingstelling van gepaste gesondheidsmaatreëls, by die werkplek kan kom om weer ŉ inkomste te verdien.
"Die regering se hoof gesondheidsraadgewer, prof. Salim Karim, sê self die voordele wat die inperking ingehou het, is reeds benut. Die VF Plus besef deeglik daar kan nie oorhaastig opgetree word met die opheffing van inperkingsmaatreëls nie, maar daar moet ook gewaak word teen oorversigtigheid.
"Aan die positiewe kant is daar wel ŉ voordeel van die globale inperkingsproses en dit is dat Moeder Natuur wêreldwyd ŉ welkome blaaskans kry om te herstel van die mens se invloed daarop.
"Dit is in daarom in hierdie tyd goed om te besin oor hoe belangrik die natuur vir die mens is en plaaslik behoort die regering alle natuurbewaringsektore toe te laat om hul werk voort te sit as deel van die noodsaaklike dienste in die land."
"Die tyd sal aanbreek dat Suid-Afrika vry sal wees van die inperkings wat die korona-virus op hul vryhede plaas. Die VF Plus sal dan aanhou om hom te beywer om die ANC-juk wat minderhede hul vryheid ontneem, af te werp," sê Groenewald.